एडीएम राकेश मिश्रा ने शुक्रवार को पालिका कार्यालय का निरीक्षण किया। इस दौरान उन्होंने पालिका द्वारा तैयार ब्योरे पर विकास कार्य, आबादी, पेयजल आपूर्ति, हाउस टैक्स, वाटर टैैक्स, आवागमन के लिए बनाई गई सड़कों, गलियों का अभिलेखीय निरीक्षण किया। एडीएम ने पालिका संपत्तियों, पालिका की मुहैया भूमि तथा नगर क्षेत्र की नजूल भूमि के रिकार्ड पर आपत्ति जताते हुए कहा कि पालिका की अधिकृत भूमि सड़कों का पूरा रिकार्ड बनाए, साथ ही तहसील का सहयोग लेकर पालिका को नजूल भूमि भौतिक सत्यापन कराकर चिह्नित करा लें, जिससे संपत्तियों के अवैध कब्जे को लेकर विवाद न गहराए। इस मौके पर चेयरमैन मालती रमन गुप्ता, राजारमन गुप्ता व ईओ संजय मिश्रा आदि मौजूद थे।